(08.09.17) Us informem que l'alcalde de Forallac, Josep Sala, ha enviat aquest matí al Govern de la Generalitat, a les 11:04 h, la confirmació de la disponibilitat dels locals electorals que van ésser emprats a Forallac per a les eleccions al Parlament de Catalunya celebrades el 27 de setembre de 2015.
D'aquesta manera es respon a la carta que ahir van enviar, a les 05:33 h, el president de la Generalitat, Carles Puigdemont, i el vicepresident, Oriol Junqueras, als alcaldes dels 948 municipis catalans, informant-los de l'aprovació de la Llei 19/2017, de 6 de setembre, del Referèndum d'Autodeterminació. Us adjuntem una còpia de la carta.
D'altra banda, us comuniquem que avui divendres 8 de setembre, a les 14:56 h, l'alcalde ha rebut una carta del Delegat del Govern a Catalunya, Enric Millo, relativa a la Providència del Tribunal Constitucional de 7 de setembre de 2017, sobre el Decret 140/2017, de 7 de setembre, del Govern de la Generalitat de Catalunya, de normes complementàries per a la celebració del referèndum d’autodeterminació. Us adjuntem còpia de la carta.